# Bartosságh József

### A Wikipédiából, a szabad lexikonból.

Bartosságh József (Arad, 1782. december 8. - Pest, 1843. szeptember 25.) nyugalmazott jószágigazgató

## [szerkesztés] Élete

Bartosságh Lipót egy sóhivatali tiszt és Langer Flóra fia volt. Tanulmányait Bécsben fejezte be s ugyanott Nemes György udvari ágens mellett ügyvédkedett. Innen hadapródként lépett a Vacant de Viris 37. számú gyalogezredbe, s majd mint főhadnagy szolgált az arad megyei felkelő nemesi seregben. Ezután a keszthelyi Georgiconba ment, hol 1802-ben végezte be gazdasági tanulmányait. Gyakorlati gazdasági pályáját Veszprém megyében, a lepsényi uradalomnál kezdte, innen a Czinderyek uradalmába került Pellérdre Baranya megyébe, ahol 1812-ig működött, mely idő alatt különösen a juhnemesítés körül fejtett ki nagy szorgalmat. 1813-ban Batthyányi József grófnak lett meghatalmazottja. 1815-től 1817-ig Iharosberényben pallini Inkey Antal jószágigazgatója volt. 1817-ben özvegy Eszterházyné Castiglione Borbála grófnő drádai uradalmának kormányzatára hivatott meg; innét 1818-ban Apponyi Antal uradalmainak kormányzására ment. 1826-ban Pozsonyba költözött, hol az akkor épült Apponyi-féle könyvtárt rendezte. 1828-ban nyugalomba vonult és részint Pozsonyban élt, részint atyjától öröklött kis birtokán Baranya megyében Villányon, ahol további napjait nagyrészt a gazdasági irodalomnak és bortermelésnek szentelte. Utolsó éveit Pesten töltötte. A Georgicon tiszteletbeli ülnöke s a magyar gazdasági egyesületnek keletkezése óta tagja volt: a moszkvai gazdasági egyesület is tagjai közé választotta.

## [szerkesztés] Munkái

1. Bemerkungen über den Fortgang der landwirthschaftlichen Cultur der feineren Schafzuch und über die verschiedenen Arten der Merinos in Ungarn. Pressburg 1823. (G-y jegy alatti mezei gazda társaságában.)

2. Beobachtungen bei der Veredlung der Schafe, und über die Mestitzen in Ungarn. U. ott, 1827. 3. Über rationelle Landwirthschaft in Ungarn. Pest, 1832.

4. Ungarische Mesta-Regeln. I. Heft. Ofen, 1839. (2. kiadás: Der Schäferei-Verwalter czímmel. Pest, 1842.)

5. Gyakorlati javaslatok a birkatenyésztés körében. Pest, 1840. (Előbbeni munka magyarúl.)

6. Beobachtungen und Erfahrungen über den Götterbaum (Ailanthus glandulosa L.) Ofen. 1841.

Gazdasági cikkeket irt a Kémlő (1836.), Ismertető (1837.), Társalkodó (1837.), Gazdasági Tudósítások (1837. 1839. 1841.) és a Magyar Gazda (1841–1842.) cz. szaklapokba; sokat dolgozott az André: Oekonomische Neuigkeiten cz. folyóiratába.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/a/r/Bartoss%C3%A1gh_J%C3%B3zsef_274d.html"

Kategóriák: 19. századi magyar tudományos írók | Magyar mezőgazdászok | Magyar katonák

##### Views

- Szócikk
- Vitalap
- Aktuális változat

##### Keresés